На основу члана 13. Закона о комуналним делатностима („Службени гласник РС", бр. 88/2011, 104/2016, 95/2018 и 94/2024), члана 57. Закона о превозу путника у друмском саобраћају („Службени гласник РС", бр.68/2015, 41/2018, 44/2018 - други закон, 83/2018, 31/2019 и 9/2020) и члана 37. Статута Града Ниша („Службени лист Града Ниша", бр. 88/2008, 143/2016 и 18/2019),

Скупштина Града Ниша, на седници од 2025. године, донела је

**ОДЛУКУ**

**О ИЗМЕНАМА И ДОПУНАМА ОДЛУКЕ О ЈАВНОМ ГРАДСКОМ И ПРИГРАДСКОМ ПРЕВОЗУ ПУТНИКА НА ТЕРИТОРИЈИ ГРАДА НИША**

Члан 1.

У Одлуци о јавном градском и приградском превозу путника на територији Града Ниша („Сл. лист Града Ниша“, број 1/2016-пречишћен текст, 18/2017,26/2023 и 151/2024), у члану 6,7,8,12,13,14,15,17 и 31a речи: “Градска управа за комуналне делатности и инспекцијске послове“, у одређеном падежу, замењују се речима: „градска управа надлежна за послове саобраћаја“, у одговарајућем падежу.

Члан 2.

У члану 23. став 1. после речи: “контроле“, брише се тачка, ставља зарез и додају речи: „осим у случају када је јавни градски и приградски превоз путника на територији Града Ниша за све кориснике услуге на територији Града Ниша бесплатан.“

Члан 3.

У члану 29. став 1. тачка 10. после речи: “исправом“ брише се тачка и додају речи: „када је за коришћење услуге превоза путник дужан да има одговарајућу возну исправу, односно карту.“

Члан 4.

Члан 32. мења се и гласи:

„Члан 32.

Средства за обављање јавног градског и приградског превоза путника обезбеђују се из следећих извора:

- прихода од продаје карата,

- из буџета Града и

- других извора прихода, у складу са законом.

Цена услуге превоза у јавном градском и приградском превозу путника утврђује се актом Градског већа Града Ниша, у складу са елементима утврђеним важећим прописима и елементима тарифног система.

Изузетно, актом из става 2. овог члана може се одредити да је јавни градски и приградски превоз путника на територији Града Ниша за све кориснике услуге на територији Града Ниша бесплатан.

У случају из става 3. овог члана, пренос средстава Дирекцији, ради реализације уговора о јавно–приватном партнерству у области пружања услуга градског и приградског превоза путника на територији Града Ниша, закључених са превозницима, вршиће се на начин дефинисан јавним уговором, аконтативним уплатама, на бази података о планираном транспортном раду и уговорене јединичне цене рада, чиме се обезбеђује континуитет у обављању комуналне делатности јавног градског и приградског превоза путника на територији Града Ниша.“

Члан 5.

Ова одлука ступа на снагу осмог дана од дана објављивања у „Службеном листу Града Ниша“.

Број:

У Нишу: 2025. године

**СКУПШТИНА ГРАДА НИША**

**Председник**

Проф. др Игор Новаковић